isiksus (skr pudgala; pl puggala;  tb gang zag; hn puteqieluo; jp putogara), budismis indiviidi tähistav mõiste, mida sageli käsitletakse koos mõistetega * ise, * olend ja * hing kui nelja väärvaadet. Isiksust&nbsp; peetakse ebatõeliseks nagu ka teisi mõisteid, mis püüavad muutuvat püsivana määratleda. Samas kasutatakse seda positiivse kirjeldava mõistena nt ühendis * õilis isiksus (skr āryapudgala ). Ingl person, personality.